“Davlat notarial idoralari tomonidan beriladigan gerbli blankalarni hisobga olish, saqlash, sarflash va ular boʻyicha hisobot berish qoidalarini tasdiqlash haqida”gi buyruqqa qoʻshimcha va oʻzgartirishlar kiritish toʻgʻrisida
(order, 2020-06-22)

Oʻzbekiston Respublikasining “Notariat toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Adliya vazirining 2006-yil 19-iyundagi 95-mh-son “Davlat notarial idoralari tomonidan beriladigan gerbli blankalarni hisobga olish, saqlash, sarflash va ular boʻyicha hisobot berish qoidalarini tasdiqlash haqida”gi buyrugʻiga (roʻyxat raqami 1584, 2006-yil 19-iyun) (Oʻzbekiston Respublikasi qonun hujjatlari toʻplami, 2006-y., 25-26-son, 239-modda) ilovaga muvofiq qoʻshimcha va oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Tashkulov zimmasiga yuklansin. 1. Buyruqda: a) nomi va 1-bandi “Davlat notarial idoralari” degan soʻzlardan keyin “va xususiy amaliyot bilan shugʻullanuvchi notariuslar” degan soʻzlar bilan toʻldirilsin; b) 5-bandda: ikkinchi xatboshidagi “davlat notarial idoralarni” degan soʻzlar “davlat notarial idoralari va xususiy amaliyot bilan shugʻullanuvchi notariuslarni” degan soʻzlar bilan almashtirilsin; uchinchi xatboshi “davlat notarial idoralari” degan soʻzlardan keyin “va xususiy amaliyot bilan shugʻullanuvchi notariuslar” degan soʻzlar bilan toʻldirilsin. 2. Qoidalarda: a) nomi “Davlat notarial idoralari” degan soʻzlardan keyin “va xususiy amaliyot bilan shugʻullanuvchi notariuslar” degan soʻzlar bilan toʻldirilsin; b) 1-bandning birinchi xatboshisidagi “blanklar” degan soʻzlar “blankalar” degan soʻzlar bilan almashtirilsin; v) 2-band quyidagi tahrirda bayon etilsin: “2. Adliya boshqarmasi boshligʻining buyrugʻi bilan uch kishidan (boshqarma boshligʻining notariat ishlari boʻyicha masʼul oʻrinbosari, bosh hisobchi va notariat ishlari boʻyicha masʼul xodim) iborat tarkibda tuzilgan maxsus komissiya gerbli blankalarni qabul qilayotganida oʻramlar sonini, oʻram yorligʻining butunligini, agar buzilgan boʻlsa oʻram yorligʻida koʻrsatilgan blankalar raqamlari va soni toʻgʻriligini, blankalar soni yukxat bilan toʻgʻri kelish kelmasligini tekshirishi va bu haqda uch nusxada dalolatnoma tuzishi zarur. Maxsus komissiya davlat notarial idoralari va xususiy amaliyot bilan shugʻullanuvchi notariuslar (bundan buyon matnda notarial idoralar deb yuritiladi) tomonidan toʻldirilishi chogʻida buzilgan blankalarni dalolatnoma asosida qabul qilib oladi va ikki nusxada tuzilgan dalolatnoma boʻyicha har yili bir marta yoqish yoʻli bilan yoʻq qiladi hamda mazkur dalolatnomaning bir nusxasini yillik hisobot bilan Adliya vazirligiga taqdim qiladi.”; g) 3-banddagi va 4-bandning birinchi xatboshisidagi “blanklar” degan soʻz “blankalar” degan soʻz bilan almashtirilsin; d) 5-banddagi “daftarlari yuritiladi” degan soʻzlar “daftarlari davlat notarial idoralari va xususiy amaliyot bilan shugʻullanuvchi notariuslar uchun alohida-alohida yuritiladi” degan soʻzlar bilan almashtirilsin; e) 10-bandning birinchi xatboshisidagi “blanklarning” degan soʻz “blankalarning” degan soʻz bilan almashtirilsin; j) 11-banddagi “notarial idoralariga rahbarlik qiluvchi” degan soʻzlar “notariat ishlari boʻyicha masʼul” degan soʻzlar bilan almashtirilsin; z) 12-band quyidagi tahrirda bayon etilsin: “12. Davlat notarial idorasi notariusi bilan tuzilgan mehnat shartnomasi bekor qilinganda undagi gerbli blankalar dalolatnoma orqali adliya boshqarmasiga topshiriladi. Xususiy amaliyot bilan shugʻullanuvchi notariusning litsenziyasi bekor qilinganda yoki amal qilishi tugatilganda undagi gerbli blankalar dalolatnoma orqali adliya boshqarmasiga topshiriladi.”; i) 1 va 2-ilovalar mazkur qoʻshimcha va oʻzgartirishlarning ilovasiga muvofiq tahrirda bayon etilsin. Yukxat raqami va sanasi Blanka nomi Blanka seriyasi va raqami Kirim qilingan sana Soni Imzo Yukxat raqami va sanasi Blanka nomi Blanka seriyasi va raqami Kirim qilingan sana Soni Imzo Notarial idora nomi Notariusning F.I.O. Blanka nomi Blanka seriyasi va raqami Tarqatilgan sana Soni Imzo Notarial idora nomi Notariusning F.I.O. Blanka nomi Blanka seriyasi va raqami Tarqatilgan sana Soni Imzo ”.